CELEX: 32005R1655
Language: et
Date: 2005-10-10
Title: Komisjoni määrus (EÜ) nr 1655/2005, 10. oktoober 2005, teatavate kaupade klassifitseerimise kohta kombineeritud nomenklatuuris

11.10.2005   
            
            
               ET
            
            
               Euroopa Liidu Teataja
            
            
               L 266/50
            
         
      KOMISJONI MÄÄRUS (EÜ) nr 1655/2005,
   10. oktoober 2005,
   teatavate kaupade klassifitseerimise kohta kombineeritud nomenklatuuris
   EUROOPA ÜHENDUSTE KOMISJON,
   võttes arvesse Euroopa Ühenduse asutamislepingut,
   võttes arvesse nõukogu 23. juuli 1987. aasta määrust (EMÜ) nr 2658/87 tariifi- ja statistikanomenklatuuri ning ühise tollitariifistiku kohta, (1) eriti selle artikli 9 lõike 1 punkti a,
   ning arvestades järgmist:
   
               (1)
            
            
               Määrusele (EMÜ) nr 2658/87 lisatud kaupade kombineeritud nomenklatuuri ühtse kohaldamise tagamiseks on vaja vastu võtta meetmed, mis käsitlevad käesoleva määruse lisas osutatud kaupade klassifitseerimist.
            
         
               (2)
            
            
               Määrusega (EMÜ) nr 2658/87 on kehtestatud kaupade kombineeritud nomenklatuuri klassifitseerimise üldreeglid. Neid üldreegleid kohaldatakse ka teiste täielikult või osaliselt kaupade kombineeritud nomenklatuuril põhinevate või sellele täiendavaid alajaotisi lisavate nomenklatuuride suhtes, mis on kehtestatud ühenduse erisätetega kaubavahetust käsitlevate tariifsete või muude meetmete kohaldamiseks.
            
         
               (3)
            
            
               Vastavalt nimetatud klassifitseerimise üldreeglitele tuleb lisas esitatud tabeli 1. veerus kirjeldatud kaubad 3. veerus esitatud põhjustel klassifitseerida 2. veerus näidatud CN-koodi alla.
            
         
               (4)
            
            
               On asjakohane sätestada, et kolme kuu jooksul võib siduva tariifiinformatsiooni saaja vastavalt nõukogu 12. oktoobri 1992. aasta määruse (EMÜ) nr 2913/92 (millega kehtestatakse ühenduse tolliseadustik) (2) artikli 12 lõikele 6 jätkuvalt tugineda sellisele liikmesriikide tolliasutuste antud siduvale tariifiinformatsioonile kaupade klassifitseerimise kohta kombineeritud nomenklatuuris, mis ei ole kooskõlas käesoleva määrusega.
            
         
               (5)
            
            
               Käesolevas määruses sätestatud meetmed on kooskõlas tolliseadustiku komitee arvamusega,
            
         ON VASTU VÕTNUD KÄESOLEVA MÄÄRUSE:
   Artikkel 1
   Lisas esitatud tabeli 1. veerus kirjeldatud kaubad klassifitseeritakse kombineeritud nomenklatuuris 2. veerus näidatud CN-koodi alla.
   Artikkel 2
   Liikmesriikide tolliasutuste antud siduvale tariifiinformatsioonile, mis ei ole kooskõlas käesoleva määruse sätetega, võib vastavalt määruse (EMÜ) nr 2913/92 artikli 12 lõikele 6 tugineda veel kolme kuu jooksul.
   Artikkel 3
   Käesolev määrus jõustub kahekümnendal päeval pärast selle avaldamist Euroopa Liidu Teatajas.
   
      Käesolev määrus on tervikuna siduv ja vahetult kohaldatav kõikides liikmesriikides.
      Brüssel, 10. oktoober 2005
      
         
            Komisjoni nimel
         
         
            komisjoni liige
         
         László KOVÁCS
         
      
   
   
      (1)  EÜT L 256, 7.9.1987, lk 1. Määrust on viimati muudetud määrusega (EÜ) nr 493/2005 (ELT L 82, 31.3.2005, lk 1).
   
      (2)  EÜT L 302, 19.10.1992, lk 1. Määrust on viimati muudetud Euroopa Parlamendi ja nõukogu määrusega (EÜ) nr 648/2005 (ELT L 117, 4.5.2005, lk 13).
   
      LISA
      
                  Kauba kirjeldus
               
               
                  Klassifikatsioon
                  (CN-kood)
               
               
                  Põhjendus
               
            
                  (1)
               
               
                  (2)
               
               
                  (3)
               
            
                  
                              1.
                           
                           
                              Kokkumonteerimata kaup vähendatud suuruses kasvuhoone kujul – nn “minikasvuhoone” – ligikaudsete mõõtmetega 50 cm (pikkus), 24 cm (laius) ja 25 cm (kõrgus).
                              Raam on valmistatud puidust, põrandaks on metallvõre ja sulgev detail on plastist.
                              Kui “minikasvuhoone” on kokku monteeritud, saab ülemist osa avada.
                              (Vt foto A) (1)
                              
                           
                        
               
                  4421 90 98
               
               
                  Klassifitseerimine määratakse kindlaks kombineeritud nomenklatuuri klassifitseerimise üldreeglitega 1, 2a, 3b ja 6 ning CN-koodide 4421, 4421 90 ja 4421 90 98 sõnastusega.
                  Konstruktsioonielement (puitraam) annab tootele põhiomaduse.
                  Suuruse tõttu ei saa seda lugeda rubriiki 9406 kuuluvate kokkupandavate ehitiste hulka.
               
            
                  
                              2.
                           
                           
                              Kombineeritud ehitusega olmekülmik-sügavkülmik mahuga 579 liitrit, kahe eraldi välisuksega.
                              Üldmõõtmed: 180,8 cm (kõrgus), 92,5 cm (laius) ja 81,6 cm (sügavus). Mass 112 kg.
                              Külmiku maht on 368 liitrit ja sügavkülmiku maht 211 liitrit.
                              Külmikul on karastatud klaasist riiulid, kaks köögiviljasahtlit ja pudelihoidik ukse siseküljel jms.
                              Sügavkülmikul on kolm sahtlit.
                           
                        
               
                  8418 10 91
               
               
                  Klassifitseerimine määratakse kindlaks kombineeritud nomenklatuuri klassifitseerimise üldreeglitega 1 ja 6 ning CN-koodide 8418, 8418 10 ja 8418 10 91 sõnastusega.
                  Alamrubriik 8418 10 hõlmab kõiki kombineeritud ehituse ja eraldi välisustega külmikuid-sügavkülmikuid, ka neid, mida kasutatakse kodumajapidamises.
               
            
                  
                              3.
                           
                           
                              Jaemüügiks pakendatud komplekt, mis sisaldab
                              
                                          —
                                       
                                       
                                          plastehitusklotsi kujulises ümbrises telekaamerat;
                                       
                                    
                                          —
                                       
                                       
                                          plastehitusklotsidest ja -koostedetailidest komplekti;
                                       
                                    
                                          —
                                       
                                       
                                          CD-ROM.
                                       
                                    Kaamera ei salvesta pilti, vaid edastab selle USB-kaabli abil arvutisse.
                              Ehitusklotsidest ja koostedetailidest komplekti kasutatakse statiivi kokkumonteerimiseks.
                              CD-ROM sisaldab salvestatud programme, andmeid, pildi- ja helifaile.
                           
                        
               
                  8525 30 90
               
               
                  Klassifitseerimine määratakse kindlaks kombineeritud nomenklatuuri klassifitseerimise üldreeglitega 1, 3b ja 6 ning CN-koodide 8525, 8525 30 ja 8525 30 90 sõnastusega.
                  Kuigi komplekt on kavandatud lastele, ei saa seda siiski klassifitseerida mänguasjana rubriiki 9503, kuna rubriiki 8525 kuuluv kaamera annab komplektile selle põhiomaduse.
               
            
                  
                              4.
                           
                           
                              16-leheküljeline papist pusleraamat (mosaiikpildiraamat) lastele.
                              Kaheksal vasakpoolsel leheküljel on igaühel lühijutt lastele koos selle juurde kuuluva illustratsiooniga.
                              Seitsmel parempoolsel leheküljel on 9 mosaiigitükikesest koosnevad pusled (mosaiikpildid), mis kordavad vastavate vasakpoolsete lehekülgede värvipilte.
                              Viimasel leheküljel on üksnes illustratsioon.
                           
                        
               
                  9503 60 90
               
               
                  Klassifitseerimine määratakse kindlaks kombineeritud nomenklatuuri klassifitseerimise üldreeglitega 1, 3b ja 6 ning CN-koodide 9503, 9503 60 ja 9503 60 90 sõnastusega.
                  Neid ei klassifitseerita kui raamatut rubriiki 4901 või laste pildiraamatut rubriiki 4903, kuna tekstil ja piltidel on pusle (mosaiikpiltide) seisukohalt teisejärguline tähtsus.
                  Pusled (mosaiikpildid) annavad tootele põhiiseloomu ja seetõttu klassifitseeritakse kui mosaiikpilti rubriiki 9503.
               
            
                  A.
               
               
                  
                     
               
            
         (1)  Foto on esitatud üksnes illustratsiooniks.